จีนจะขายพันธบัตรสกุลหยวน มูลค่า 880 ล้านดอลล่าร์ที่ฮ่องกง ในเดือนนี้
จีนกล่าวว่า จะขายพันธบัตรสกุลหยวน มูลค่า 880 ล้านดอลล่าร์ที่ฮ่องกงในเดือนนี้ ซึ่งนักวิเคราะห์ให้ความเห็นว่าเป็นก้าวแรกสำหรับการขยายการใ
นักลงทุนในฮ่องกงจะเริ่มซื้อพันธบัตรเงินหยวนของรัฐบาลจีนได้ในวันที่28กันยายนนี้เป็นต้นไปนับเป็นครั้งแรกที่รัฐบาลจีนออกพันธบัตรเงินกู้ที่จะจ่ายคืนเป็นเงินหยวนออกมาในต่างประเทศ กระทรวงการคลังของจีนกล่าวว่า ที่ทำเช่นนี้ก็เพื่อกระตุ้นหนุนให้เงินหยวนเป็นที่ยอมรับมากขึ้นในการทำธุรกรรมในต่างประเทศและส่งเสริมให้บริษัทธุรกิจของจีนหันมาใช้บริการของตลาดการเงินของฮ่องกงให้มากขึ้นด้วย คุณ Kevin Lai นักเศรษฐศาสตร์ของสถาบันวิจัยDaiwa ในฮ่องกง บอกว่าก้าวต่อไปของจีนคือขยายสภาพคล่องของเงินหยวนในระดับภูมิภาคเป้าหมายในที่สุดคือระดับนานาชาติ แต่จะให้ไปถึงจุดนั้นได้ นักเศรษฐศาสตร์ผู้นี้กล่าวว่าเงินหยวน หรือเร็นมินบี จะต้องมีการแลกเปลี่ยนได้อย่างเสรีโดยไม่มีการจำกัดอัตราการแลกเปลี่ยนไว้ในวงแคบอย่างที่เป็นอยู่ทุกวันนี้ อัตราการแลกเปลี่ยนเงินหยวนที่จีนจำกัดไว้ในวงแคบนี้เป็นปัญหาระหว่างสหรัฐกับจีน และประเทศคู่ค้าอื่นๆของจีนมานานหลายปีแล้วประเทศคู่ค้าเหล่านั้นรวมทั้งสหรัฐกล่าวหาว่าจีนเอาเปรียบทางการค้าด้วยการกำหนดอัตราแลกเปลี่ยนเงินหยวนไว้ต่ำกว่าที่ควรจะเป็นซึ่งทำให้สินค้าที่จีนส่งออกมีราคาต่ำและแม้จะมีการผูกเงินหยวนไว้กับเงินดอลล่าร์สหรัฐในปีค.ศ. 2005รัฐบาลจีนก็ยังควบคุมอัตราแลกเปลี่ยนไว้ให้ขึ้นลงได้อย่างจำกัดในขณะที่สหรัฐกล่าวว่า จีนควรปล่อยให้ตลาดเป็นผู้กำหนดราคาเงินหยวนมากกว่า ในอีกด้านหนึ่งจีนไม่พอใจที่เงินดอลล่าร์สหรัฐลดค่าต่ำลงซึ่งสืบเนื่องมาจากวิกฤติเศรษฐกิจโลกที่เป็นอยู่ในเวลานี้ ทั้งนี้ก็เพราะจีนเป็นเจ้าหนี้รายใหญ่ที่สุดของสหรัฐมูลค่าหลายแสนล้านดอลล่าร์ เมื่อเงินดอลล่าร์อ่อนตัวลงมูลค่าทรัพย์สินที่จีนถือไว้เป็นดอลล่าร์ก็ลดค่าลงไปด้วย การดำเนินการของจีนเพื่อขยายการยอมรับเงินหยวนในต่างประเทศครั้งนี้มีขึ้นหลังจากที่เจ้าหน้าที่จีนออกมากล่าวเมื่อไม่นานมานี้ว่าควรจะมีเงินสำรองสกุลอื่นๆเป็นทางเลือกแทนที่เงินดอลล่าร์สหรัฐที่ลดค่าลง ทางการจีนยังได้แจ้งความจำนงให้กองทุนการเงินระหว่างประเทศหรือ IMFรับทราบด้วยว่า จะซื้อพันธบัตรของ IMF ในรูปของSpecial Drawing Rights หรือสิทธิพิเศษทางการเงินที่รองรับโดยเงินตราต่างประเทศหลายสกุลเป็นมูลห้าหมื่นล้านดอลล่าร์ เพื่อกระจายการถือเงินตราต่างประเทศสำรองออกไปนอกเหนือไปจากดอลล่าร์สหรัฐ การออกพันธบัตรเงินกู้เป็นเงินหยวนที่ฮ่องกงครั้งนี้ยังเป็นการเน้นย้ำความตั้งใจของปักกิ่งด้วยที่จะใช้ฮ่องกงเป็นศูนย์กลางการค้าเงินหยวนในต่างประเทศและนอกไปจากธนาคารห้าแห่งของรัฐบาลจีนที่เริ่มออกพันธบัตรสกุลหยวนในฮ่องกงมาตั้งแต่ปี2007 แล้ว ซึ่งเป็นปีแรกที่รัฐบาลจีนอนุญาตให้ทำเช่นนั้นได้ ในปีนี้ HSBCธนาคารใหญ่ที่สุดของฮ่องกงก็จะเป็นธนาคารต่างประเทศแห่งแรกที่จะออกพันธบัตรสกุลหยวนกับเขาด้วย